

 LĒMUMS

Ādažos, Ādažu novadā

2024. gada 28. novembrī **Nr.** **449**

**Par zemes ierīcības projekta uzsākšanu zemes vienībās Tallinas šosejā 66, Āķu ielā 5 un zemes vienībā bez adreses ar kadastra apzīmējumu 80440130478, Baltezerā**

Ādažu novada pašvaldības dome izskatīja (*vārds, uzvārds*) (*adrese*; turpmāk – Iesniedzējs 1) un (*vārds, uzvārds*) (*adrese*; turpmāk – Iesniedzējs 2) 05.09.2024. iesniegumu (reģistrēts 12.09.2024. ar Nr. ĀNP/1-11-1/24/4644) ar lūgumu atļaut izstrādāt zemes ierīcības projektu, lai pārkārtotu robežas starp nekustamā īpašuma “Ezeršalkas” (kadastra Nr. 8044 013 0390) zemes vienību Tallinas šosejā 66, Baltezerā, Ādažu pag., Ādažu nov., ar kadastra apzīmējumu 8044 013 0390 un nekustamā īpašuma “JAUNŠALKAS” (kadastra Nr. 8044 013 0067) zemes vienību Āķu ielā 5, Baltezerā, Ādažu pag., Ādažu nov., ar kadastra apzīmējumu 8044 013 0478 un zemes vienību bez adreses ar kadastra apzīmējumu 8044 013 0067, saskaņā ar pievienoto priekšlikumu.

Izvērtējot ar iesniegumu saistītos apstākļus, tika konstatēts:

1. nekustamais īpašums “Ezeršalkas” (kadastra Nr. 8044 013 0390) ir ierakstīts Ādažu pagasta zemesgrāmatas nodalījumā Nr. 100000172311 un pieder Iesniedzējam 1. Īpašuma sastāvā ietilpst zemes vienība Tallinas šosejā 66, Baltezerā, Ādažu pag., Ādažu nov., ar kadastra apzīmējumu 8044 013 0390, 0.3462 ha platībā (turpmāk – Zemes vienība Nr.1);
2. nekustamais īpašums “JAUNŠALKAS” (kadastra Nr. 8044 013 006) ir ierakstīts Ādažu pagasta zemesgrāmatas nodalījumā Nr. 186 un pieder Iesniedzējam 2. Īpašuma sastāvā ietilpst zemes vienība Āķu ielā 5, Baltezerā, Ādažu pag., Ādažu nov., ar kadastra apzīmējumu 8044 013 0067, 0.3378 ha platībā (turpmāk – Zemes vienība Nr.2) un zemes vienība bez adreses ar kadastra apzīmējumu 8044 013 0478, 0.0870 ha platībā (turpmāk – Zemes vienība Nr.3);
3. Zemes vienība Nr.1 saskaņā ar Ādažu novada teritorijas plānojumu atrodas Jaukta centra apbūves teritorijā (JC1), Dabas un apstādījumu teritorijā (DA3), kā arī Valsts nozīmes arhitektūras pieminekļa Ādažu (Baltezera) baznīcas kultūrvēsturiskās ainavas aizsardzības teritorijā (TIN15);
4. Zemes vienības Nr.2 un Nr.3 saskaņā ar Ādažu novada teritorijas plānojumu atrodas Jaukta centra apbūves teritorijā (JC1), kā arī Valsts nozīmes arhitektūras pieminekļa Ādažu (Baltezera) baznīcas kultūrvēsturiskās ainavas aizsardzības teritorijā (TIN15);
5. Pašvaldību likuma 4.panta pirmās daļas 15.punkts un 10.panta pirmās daļas 21.punkts noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir pieņemt lēmumus citos ārējos normatīvajos aktos paredzētajos gadījumos;
6. Zemes ierīcības likuma 8.panta pirmā daļa noteic, ka zemes ierīcības projektu izstrādā šādiem zemes ierīcības darbiem: 1) starpgabalu likvidēšanai vai daļu no zemes vienību apmaiņai, pārkārtojot zemes vienību robežas; 3) zemesgabalu (arī kopīpašumā esošo) sadalīšanai;
7. Teritorijas attīstības plānošanas likuma 12.panta trešā daļa noteic, ka vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu,

pamatojoties uz iepriekš minēto un Pašvaldību likuma 4.panta pirmās daļas 15.punktu un 10.panta pirmās daļas 21.punktu, Zemes ierīcības likuma 8.panta pirmo daļu, Teritorijas attīstības plānošanas likuma 12.panta trešo daļu, kā arī ņemot vērā domes Attīstības komitejas 13.11.2024. atzinumu, Ādažu novada pašvaldības dome

**NOLEMJ:**

1. Atļaut izstrādāt zemes ierīcības projektu zemes vienībai Tallinas šosejā 66, Baltezerā, Ādažu pag., Ādažu nov., ar kadastra apzīmējumu 8044 013 0390, zemes vienībai Āķu ielā 5, Baltezerā, Ādažu pag., Ādažu nov., ar kadastra apzīmējumu 8044 013 0478 un zemes vienībai bez adreses ar kadastra apzīmējumu 8044 013 0067, ar mērķi pamatot zemes vienību savstarpējo robežu pārkārtošanu.
2. Apstiprināt nosacījumus zemes ierīcības projekta izstrādei (1.pielikums).
3. Ādažu novada pašvaldības Centrālās pārvaldes Teritorijas plānošanas nodaļa atbild par lēmuma izpildi.
4. Par lēmuma izpildes kontroli atbild pašvaldības izpilddirektora vietniece.
5. Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas.

Pielikumā:

1. Nosacījumi zemes ierīcības projekta izstrādei uz 2 lp.
2. Zemesgabala sadalīšanas skice uz 3 lp.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU